
Ilasedow  primus  fuit,  qui  ad  illam  complicationem  vitii 
cordis  et  cum  struma  et  exophthalmo  animos  advertit, 
quae  vero  observatio  oblivioni  tradebatur  usque  ad 
tempus,  quo  medici  anglici  eam  reparabant,  ita  ut  Ba- 
sedow  Germanis  in  memoriam  revocare  cogeretur,  se 
jam  autea  haec  observasse.  Inde  hic  morbus  saepius 
observatus  est;  quamquam  vero  ct  percussione  et  aus- 
cultatione, et  explorationibus  ophthalmoscopicis,  et  ana- 
tomia  pathologica  quaedam  intellecta  sunt,  quibus  hujus 
morbi  singulos  processus  cognoscere  possimus,  tamen 
'disquisitiones  circa  hanc  rem  minime  sunt  absolutae; 
virorum  doctorum  opiniones  variant;  alii  alias  rationes 
Excogitaverunt,  modo  egregiis  modo  pravis  observatio- 
nibus suffultas.  Nobis  haec  contemplantibus  utilius  visum 
est,  hac  in  dissertatione  non  ea,  quae  jam  alibi  saepius 
relata  sint,  referre,  sed  casus  minus  notos  describere. 

ut  observationibus  amplificatis  materiam  ad  morbum  no- 
strum accuratius  intelligendum  suppeditemus. 

Gratias  vero  quam  maximas  ago  viro  Illustr.  Rom- 
berg,  quippe  qui  singulari  humanitate  ac  benevolentia 
semper  semperque  mihi  subvenerit  et,  si  quo  consilio 
indigerem,  omni  iii  re  affuerit;  gratias  etiam  ago  DDr. 
Stich  et  Klaalscli,  viris  optime  de  me  meritis. 


Casiunn  quinque,  quos  nunc  referemus,  primum  et 
quintum  in  instituto  policlinico,  quod  Romberg  direc- 
tore maxime  floret,  observandi  occasio  nobis  data  est. 

Historiam  morbi,  quam  primam  narramus,  tametsi 
jam  antea  in  dissertatioiie  a M.  Sclioch  explicata  est, 
tamen  hoc  loco  accuratius  repetere  placet,  quippe  qua 
et  morbum  praeclare  demonstrare  et  cui  sectionem  ad- 
dere possimus,  cujus  mentio  tunc  temporis  fieri  non 
potuit. 

Adelheida  Lorenz  die  prima  mensis  Octobris  a. 
MDCCCLIII  clinicum  adiit;  parentibus  bene  valentibus 
nata  usque  ad  annum  septimum,  quamquam  bona  vale- 

tudine  usa  est,  tamen  colore  pallido  et  corpore  exili 
fuit.  Tum  vero  dolores  in  regione  dorsali  exarserunt, 
qui  agitatione  motuque  corporis,  non  pressione,  auge- 
bantur. 

Quum  aegrota  annum  decimum  et  octavum  ageret, 
doloribus  illis  remissis  menstrua  intrarunt,  quae  parca 
erant  neque  ordinem  debitum  sequebantur;  quae  quum 
post  biennium  deficerent,  aegrota  chlorosi  affecta  est; 
extremitates  inferiores  intumescebant. 

Annum  aetatis  vigesimum  et  secundum  ingressa  nup- 
sit viro,  quo  facto  chlorosis  sensim  cedit,  menses 
rursus  apparent,  partum  illa  nullum  edit,  bona  valetu- 
dine utitur.  Quum  post  septem  annos,  mortuo  marito, 
animo  magnopere  perturbata  ad  vitam  sustentandam 
strenuis  laboribus  se  submittere  cogeretur,  ne  fame  et 
inopia  vexaretur,  accidit,  ut  et  valetudo  superiore  tem- 
pore firmissima  rursus  labefactaretur  et  menses  jam 
autea  parci  reprimerentur.  Menostasia  igitur  exstitit; 
accesit,  quod  medicamentis  drasticis  a medico  ad  tae- 
niam expellendam  datis  vires  ejus  deminuebantur. 
Tunc  palpitationes  cordis  apparuerunt,  quae  initio  qui- 
dem nonnunquam  affuerunt,  postea  vero  manserunt 

adeoque  aiicrae  sunt  quovis  graviore  animi  affectu,  vel 
majore  corporis  motu,  ut  aegrota  non  raro  mentis  im- 
pos redderetur.  Oculorum  obscurationes,  aurium  susur- 
rus, acerrimi  capitis  dolores  ingruebant.  Qui  quidem 
status  postquam  totum  per  mensem  perduraverat,  ae- 
grota, quum  mane  quodam  e lectulo  surrexisset,  glan- 
dulae thyreoidea  tumorem  animadvertit,  qui  doloribus 
deficientibus  continuo  augebatur,  praesertim  ubi  gravio- 
res erant  cordis  palpitationes.  Elapso  bimestri,  quum 
diutius  ambulasset  oculis  splendenti  solis  luci  expositis, 
oculorum  bulbos  prominere  videndique  facultatem  tur- 
batam esse  sensit.  Anno  dimidio  praeterito,  ad  insti- 
tutum policlinicum  venit,  ut  auxilium  peteret.  Aegrota, 
annorum  triginta  duorum,  gracilis  staturae,  erat  mediae 
proceritatis,  capillis  flavis,  pallido  colore  conspicua; 
mammae  minimae  pendebant  et  culi  arctius  solito  in- 
haerente obducebantur.  Nos  thoracem  contemplantes  et 
vi  et  frequentia  cordis  ictuum  moti  sumus.  Percussione 
et  auscultatione  adhibitis,  observavimus  sonum  vacuum 
patere  debito  latius,  a tertia  nimirum  costa  superiore 
sinistrorsum  digitum  latum  a sterno  usque  ad  spatium 
intercostale  seplirnum;  in  parte  dextra  circa  quiniam 

sextamque  costam  dimidium  digitum  ultra  sternum  cor 
prominebat;  auscultatione  circa  cordis  apicem  strepitus 
quidam  percipiebatur  et  systolicus  et  mediocris  flatus, 
quem  ad  cordis  basin  haud  animadvertimus,  quippe  in 
qua  cordis  soni  essent  acuti;  minime  vero  idem  in 
arteriis  carotidibus  locum  habuit,  in  quibus  flatus  audie- 
bantur. Illum  strepitum  in  corde  auditum  non  esse 
constantem,  postea  observavimus;  modo  enim  percipi 
modo  non  audiri  potuit,  praecipue  vero  fuit  exquisitus, 
si  palpitationes  cordis  augebantur,  ex  quibus  intelligi 
potest,  illum  intima  necessitudine  cum  his  contineri, 
quod  idem  dicendum  est  de  bulborum  prominentia;  sed 
hac  de  re  infra. 

Struma  praebebat  tumorem  mollem  tactu  et  mobilem, 
qui  utrobique  aequabiliter  excultus  in  utraqiie  parte  cir- 
citer digitum  patebat.  — Cui  et  stethoscopio  et  mani- 
bus impositis,  clari  ex  eo  stridores  vel  sussurrus  reso- 
nabant, quos  ipsa  aegrota  se  percipere  haud  negabat. 

Oculi  caerulei  maxime  prominebant,  ita  ut  claudi 
non  possent,  quum  inter  palpebras  duarum  linearum 
spatium  relinqueretur;  pupilla  oculi  dextri  fuit  ovata, 
sinistri  autem  normalis. 

In  oculis  observandis  maxime  apparuit  diplopia,  quae 
tamen,  non  omni  statu  bulborum  animadvertenda,  e mo- 
bilitate impedita  oriebatur.  Musculus  enim  reclus  in- 
ternus dexter  plane  immobilis  videbatur,  ila  ut  aegrota 
ad  interna  visum  dirigere  jussa  hoc  facere  non  posset; 
musculi  recti  externi,  et  sinistei^  et  dexter,  non  norma- 
les quidem  actiones  praestabant,  sed  multo  minus  tur- 
bati inveniebantur;  praeterea  oculus  dexter  et  sursum 
et  deorsum  minus  facile  poterat  moveri,  ita  ut  hic  ma- 
gis allectus  videretur. 

Cum  his  visus  turbationibus  vehementissirna  lacry- 
marum  secretio  conjuncta  erat,  quae  maxime  noctu  ae- 
grotam tantopere  cruciabat,  ut  totas  per  noctes  inter- 
dum esset  insomnis.^ 

Jam  supra  diximus,  cordis  palpitationes  intimam  cum 
bulborum  prominentia  necessitudinem  alere;  haec  enim 
eo  major  erat,  quo  frequentiores  ac  vehementiores  illae 
se  ostendebant.  Huc  accedit,  quod  facultatis  oculo- 
rum musculos  movendi  similis  ratio  erat;  neque  enim 
bulbi  facile  moveri  poterant,  ubi  valde  prominebant,  et 
palpitationes  erant  vehementissimae.  ' 

Uterum  deinde  explorantes  invenimus  parvum,  laxum. 

tainque  mobilem,  ut  non  manifeste  percipi  posset,  quo 
loco  fundus  uteri  positus  sit. 

Sed  ut  ad  curationem  accedamus,  initio  aegrotae 
linctura  ferri  poinati  ad  anaemiam  tollendam  data  est  et 
diaeta  gravior,  quoad  quidem  fieri  poterat,  imperata; 
deinde  quum  morbus  ad  meliorem  statum  non  transiisset 
palpitationesque  cordis  auctae  essent,  ferri  loco  aceti 
digitalis  quater  per  dfern  viginti  guttae  dabantur,  quod 
postea,  palpitationibus  minutis,  iterum  ferri  praeparata 
sequebantur;  quo  factum  est,  ut  mensibus  tribus  prae- 
teritis spes  restituendae  sanitatis  major  affulgeret:  Menses 
enim  jam  extremo  mense  Decembri  a.  MDCCCIII  redi- 
bant, paullo  quidem  aquosi  neque  uberiores;  quod 
idem  factum  est  extremo  mense  Januario,  quo  sanguis 
tam  aquosam  indolem  non  praebebat,  quam  antea;  palpi- 
tationes cordis  quiescebant,  strepitus,  qui  antea  circa 
cordis  apicem  audiebatur,  evanescebat;  color  palli- 
dus aegrotae  colori  rubro  cedere  coepit;  bulbi  in  or- 
bitas recedebant,  ut  palpebrae  penitus  committi  possent; 
struma  aliquantum  decrescebat,  non  plane  autem  fuga- 
batur et  stridores  etiamnunc  percipi  patiebatur;  mammae 
etiam  normalem  turgorem  recuperare  coeperant. 

Sed,  quoddolendum  est,  spes  rediturae  sanitatis  fuit  inanis. 

Mense  Martio  symptomata  graviora  quam  antea  re- 
currebant, menses  cessabant,  cordis  palpitationes  acri- 
ores fiebant,  carotidum  arteriarum  pulsus  frequentiam 
120  ict.  offerebat;  bulbi  magis  quam  prius  prominebant; 
aegrota  praecipue  nocte  questa  est  vehernentissimos  et 
assiduos  capitis  dolores;  pedes  eo  tempore  aliqua  ex 
parte  intumescebant;  in  urina,  quae  jam  antea  et  cbe- 
mice  et  microscopice  explorata  est,  nullum  albuminis 
vestigium  deprehendi  potuit.  Mense  ApriI:  bronchitide 
affecta  est,  cujus  symptomata  ingravescebant  ita,  ut  bulbi 
eo  modo  prominerent,  ut  palpebris  non  obtegi  possent, 
qua  re  mucus  e conjunctiva  catarrho  affecta  secretus 
arescebat;  quod  ne  fieret,  palpebrae  per  horas  die  noctu- 
que  emplastro  adhaesivo  anglico  graviter  concludebantur. 
Ut  jam  supra  diximus,  bulborum  oculi  mobilitas  eo  mi- 
nor evasit,  quo  major  prominentia,  qua  de  causa  hoc 
tempore  erat  fere  nulla.  Symptomata  bronchitidis  et 
percussione  et  auscultatione  inventa  in  dies  ita  augeban- 
tur, ut  aegrota  diebus  octo  elapsis  mortem  occumberet. 

Interjecto  biduo  corpus  mortuum  sectioni  submitte- 
batur a Drr.  Stich  et  AVilms  et  accuratiore  exploratione 

instituta  haec  sunt  cognita : Cadaver  erat  strigosissimum; 
bulbi  oculorum,  qui  inter  agonem  magis  quam  antea 
prominebant,  post  mortem  in  orbitas  recesserant;  glan- 
dula thyreoidea  in  utroque  latere  ovi  anserini  magni- 
tudinem exhibebat  atque  persecta  talem  structuram  prae- 
bebat, ut  cellulae  ejus,  quarum  tunicae  paullulum  con- 
densatae observabantur,  satis  aequabiliter  amplificatae 
essent  et  massam  gelatinosam  subrufam  continerent; 
quarum  nonnullae  in  utroque  glandulae  dimidio  inventae 
multo  majores  erant  reliquis,  ita  ut  pisum  vel  fabam 
aequare  viderentur.  Viris  thoracem  aperientibus  glan- 
dula thymus  tam  amplificata  conspiciebatur,  ut  e duobus 
symmetriae  convenientibus  lobis  composita  esset,  quorum 
uterque  circa  marginem  medium  pollicaris  erat,  sed  circa 
marginem  externum  longitudinem  pollicum  trium  et  di- 
midii habebat;  glandula  ipsa  crassitiem  pollicis  unius 
adaequabat.  In  pulmonibus,  quorum  bronchi  catarrho 
affecti  erant,  atque  liquorem  parlim  serosum  partirn  mu- 
coso-purulentum  continebant,  parvi  lobulares  infarctus 
inventi  sunt,  quorum  plures  erant  circa  peripheriam,  quam 
in  partibus  in  medio  sitis;  glandulae  bronchiales  non 
tumebant,  sed  coloris  ad  nigrum  vergentis  erant. 

Cor  hypertrophicum  apparebat,  neque  vero  parietes 
erant  spissati,  ita  ut  ventriculi  aequabiliter  extensi  es- 
sent atque  circa  tertiani  pariem  plus  sanguinis  complecti 
possent,  quam  ventriculi  normalis  amplitudinis;  endocar- 
dium pariter  densatum  erat;  neque  valvulae  insufficientiam 
ullam  exhibebant,  neque  in  arteria  aorta  vel  in  aliis  va- 
sis quidquam  vitiosi  perspici  poterat;  qualia  vasa  essent 
intra  cranium  posita,  intelligere  non  licuit,  quum  con- 
sanguinei mortuae  feminae  cranium  aperiri  recusarent. 

Bulbus  dexter,  qui  cum  omnibus,  quae  eum  circum- 
dabant, exstirpabatur,  praeter  omnium  opinionem  minor 
solito  videbatur,  neque  valde  extensus;  paries  intimae 
bulbi  et  orbita  nullo  modo  commutatae  erant,  quod  aliter 
se  habuit  in  orbita  sinistra,  in  qua  et  acervus  quidam 
adiposus  flavo  sulfuris  colore  pone  bulbum  positus  erat, 
et  vasa  majorem  circuitum  praebebant.  In  ventris  or- 
ganis nihil  reperiebalur,  quod  memoria  dignum  esset, 
neque  glandulae  lymphaticae  neque  lien  aut  hepar  ul- 
lam alterationem  pathologicam  ostendebant. 

\ Uterus,  cujus  fundus  in  retro versione  versabatur, 
qualis  jam  aegrota  vivente  exploratus  erat,  parvus  et 
laxus  erat,  qui  hac  aetate  esse  non  solet;  ovaria  parva 

stigmata,  aetate  superiora  neque,  corpora  lutea  recentiora 
monstrabant. 


Alter  casus  observatus  est  a mense  Octobris  anni 
h.  s.  LI  usque  ad  mensem  Januar.  anni  MCCDCLII  in 
instituto  clinico  Bonnensi.  — 

Aegrotus,  qui  pecuariam  rem  faciebat  atque  eam 
agens  saepius  caloris  frigorisque  injuriis  lentabatur,  us- 
que ad  vitae  annum  quinquagesimum  bona  valetudine 
usus,  neque  cordis  palpilationibus  neque  glandulae  thy- 
reoideae alterationibus  affectus  est.  ^Anno  et  dimidio 
post  n*iorbo  correptus  est,  qui  symptomata  rheumatismi 
acuti  praebuisse  dicitur;  tum  factum  est,  ut  sanguinis 
circulationis  perturbatio  restitaret;  eodem  tempore  bul- 
bos prominere  atque  in  regione  media  colli  tumorem 
evolvi  aegrotus  sentiebat.  Postea  doloribus  saepius  af- 
fectus est,  qui  artubus  insidentes  rheumatici  putabantur, 
bulbi  oculorum  magis  magisque  prominebant  neque  pal- 
pebris obtegebantur,  ita  ut  cornea  aegroto  dormiente 
tota  cerneretur  et  sensim  obnubilari  coepisset,  qua  de 


16 


causa  visus  restringebatur.  Tali  rerum  statu  aeger  mense 
Octobr.  in  institutum  clinicum  receptus  est,  ubi  explo- 
ratione accuratiore  facta  haec  sunt  cognita;  cordis  soni 
non  integri  circa  cordis  sinistri  apicem  percipiebantur, 
atque  cor  magnopere  hypertrophicum  deprehendebalur ; 
arteriae  omnes  circa  peripheriam  silae  dura^  sentieban- 
tur; struma  singularum  parlium  pro  mera  hypertrophia 
habebatur,  neque  vero  exophthalmus  augmento  bulbi 

% 

ortus  putabatur.  — 

Ad  has  res  sanandas  et  Jodurn  et  Digitalis,  nisi  fal- 
lor, data  sunt,  minime  vero  exspectationi  satisfecerunt; 
tribus  mensibus  praeteritis,  symptomata  arteriitidis  uni- 
versae apparebant  tam  gravia,  ut  aegrotus  diebus  paucis 
post  vita  decederet.  Quominus  corpus  mortuum  seca- 
retur, mu\ta  erant  impedimenta,  quum  fidei  ludaicae  ae- 
ger addictus  fuisset,  neque  propinqui  sectionem  effici 
vellent.  His  tamen  superatis,  reperta  est  cordis  hyper- 
trophia maxima  cum  parvis  exsudatis  inveteratis  multis 
in  locis  endocardii,  neque  in  valvulis  solis,  sed  etiam  in 
membranis  internis  arteriarum  color  rubicundus,  cujus 
ramificationes  subtiliores  persequi  non  licuit;  in  orbitis 
acervum  adiposum  repererunt,  quo  bulbi  premebantur; 

glandulae  thyreoideae  hypertrophia  mera  patebat  ad  sin- 
gulos acinos.  — 


Casum  hunc  tradidit  Neumann* *). 

Lanius  quidam,  quinquaginta  novem  annos  natus, 
rheumatismo  acuto  affectus  erat,  »qui  symptomata  affecti- 
onis organicae  cordis  relinquebat.  Tum  struma  excoli 
coeperat,  postremo  bulbi  oculorum  prominebant,  eo  qui- 
dem modo,  ut  corneae  lineas  quinque  positae  essent 
ante  palpebrarum  margines,  qui  ectropium  formabant  et 
ulcerosis  crustis  luxuriantibus  vestiti  erant;  hae  crustae  ^ 
diebus  quattuordecim  elapsis  defluebant  et  quattuor  vel 
quinjque  post  dies  reparabantur;  compositae  erant  e sub- 
stantia amorpha,  granulis,  cellulis  epithelialibus,  multo- 
que adipe.  Videndi  facultas  eo  tempore,  quo  crustae 
maximae  erant,  aliqua  ex  parte  aderat,  nulla  autem,  si 
illae  minimae.  Conjunctivae  multis  vasis  pertextae  erant, 
corneae  proprium  languidum  colorem  offerebant,  pupil- 
lae contractioni  obnoxiae  erant. 

Medicationis  gratia  imperata  sunt  infusum  herbae 
digitalis  et  acida,  deinde  lotiones  et  locales  sanguinis 

*)  Amtlicher  Bericht  iiber  die  29.  Versaminlung  der  Natur- 
forscher  und  Acrzte  in  Wiesbaden.  r 

detractiones,  quibus  praecipue  symptomata  et  vitii  cordis 
et  strumae  cedebant;  minime  vero  hic  prosper  eventus 
perstitit;  mox  enim  pulsatio  quaedam  in  epigastrica  re- 
gione circa  latus  dextrum  observabatur,  symptomata 
pejora  reddebantur,  ita  ut  aegrotus  tandem  meningitidis 
irruentis  vi  opprimeretur. 

Corpore  mortuo  inciso  patebat,  hypertrophiam  glan- 
dulae thyreoideae  reducendam  esse  ad  vasa  dilatata 
(quae  eadem  in  cerebro  hanc  conditioiiem  offerebant) 
orbilasque  posteriores  repletas  esse  adipe,  qui  bulborum 
oculorum  prominentiam  effecerat;  qualis  esset  cordis 
conditio  quum  quaereretur,  nihil  hac  de  re  traditum  est. 

Egeberg  '0  mulierem  observavit,  cujus  menses  partu 
secundo  edito  defecerant;  aegrota  ingente  macie  torrida 
erat,  bulbi  oculorum  prominebant,  neque  vero  voluminis 
solito  majoris  erant.  In  dextro  latere  colli  tumor  stru- 
mosus exquisitus  erat,  qui  pugni  hominis  adulti  amplitu- 
dinem habebat;  inter  eum  et  cutem  arteriarum  ramifica- 
tiones  cernebantur  (quarum  pulsui  strepitus  singulatim 
vibrans  adjunctus  erat),  nec  noncvenarum  magnarum, 

quae  usque  ad  pectus  patebant;  mammae  atrophicae 

u 

*)  Canstatfs  Jaiiresberieht.  1851.  3.  S.  12.  i 

apparebant,  cordis  ictus  veheinentidr,  primus  cordis  so- 
nus protrahebatur  atque  aliqua  ex  parte  cessabat;  re- 
spiratio vesicularis  sub  clavicula  sinistra  levior  audieba- 
turjquam  sub  dextra,  percussione  adhibita  animadverte- 
batur sonus  vacuus,  et  eirca  cordis  regionem  et  super 
spinam  scapulae  sinistrae  debito  latius  patens. 

Qualis  fuerit  hujus  casus  eventus  et  quaenam  cada- 
veris sectio  obtulerit,  traditum  non  est.  \< 


Jam  ad  aegrotae  quintae  historiam  narrandam  acce- 
damus. Observavimus  feminam,  quae  sanguine  ab- 
undans .struma,  praecipue  1 ad  latus  dextrum  patente, 
affecta  erat,  quo  ex  tempore  levem  raucedinem  atque 
impedimentum  exiguum  cibos  deglutiendi  sentiebat.  An- 
num decimum  et  quintnm  agenti  menses  fluere  coepe- 
rant, qui  copiosi  semper  erant  debitumque  ordinem  se- 
quebantur, sed  ante  biennium  cessabant;  menostasia  per 
annum  protracta,  redibant,  sed  rariores  quam  antea; 
anaemia  exsistebat, tum  struma,  quam  diximus^atque  eodem 
tempore  exophthalmns  levioris  formae.  Quamquam  hoc 
tempore  bulborum  prominentia  parva  vel  nulla  est,  tamen 
antea  prominuisse  illi  dicuntur. 


2* 

Palpitationes  cordis  sunt  rarissimae  et  tum  demum 
observandae,  quum  aegrota  summae  contentioni  se  sub- 
misit; neque  percussione  neque  auscultatione  commuta- 
tiones pathologicae  cordis  vel  pulmonum  animadvertun- 
tur. Curandi  causa  initio  quidem  imperatum  est  kali 
hydrojodicum,  tam  ad  usum  internum  quam  externum, 
postea  vero  ferrum  jodatum,  idque  prospero  eventu, 
quoad  hoc  quidem  tempore  judicare  licet. 


Priusquam  ad  hujus  morbi  aetiologiam  animum  ad- 
vertamus opinionemque  nostram  explanemus,  necessarium 
esse  nobis  videtur,  ut  ea  breviter  complectamur,  quae 
ex  his  quinque  casibus  redundant. 

In  omnibus  enim,  quos  retulimus,  symptomata  morbi 
ita  se  exceperunt,  ut  primo  cordis  vitia  observarentur, 
tum  struma  evolvi  inciperet,  deinde  bulbi  prominerent, 
quem  ordinem  omnes  fere  auctores,  qui  hac  de  re  scri- 
psero, animadverterunt,  quamquam  necessarium  non  est, 
ut  hoc  solo  modo  symptomata  exsistant;  accedebant  anae- 
mia (vel  sanguinis  abundantia)  et  mensium  anomaliae; 
uno  in  casu  arteriae  durae  sentiebantur;  superveniebat 
omnibus  ad  feminas  pertinentibus  casibus  mammarum 

atrophia;  qualis  fuerit  testium  condifio  apud  viros, 
quod  pos  quidem  novimus  descriptum  non  est. 

Cordis  vitia  aegrotis  viventibus  praecipue  palpitati- 
onibus et  flatibus  cognoscebantur,  nec  non  percussione; 
corpore  secto  cor  hypertrophicum  inventum  est,  com- 
mutationibus endocardii  organicis  adjunctis,  valvulae  vero 
sufficientes,  quod  alii  autores  aliter  tradunt;  Basedow 
enim  reperit  cor  perquam  adiposum,  musculorum  expers, 
valvulas  circa  ostia  venosa  insufficientes. 

Nurn  in  tumoribus  strumosis,  de  quibus  nos  retulimus, 
auscultatione  adhibita  flatus  vel  stridores  auditi  sint,  primo 
excepto  non  indicatur;  mutationes  pathologicae  praebe- 
bant et  hypertrophiam  acinorum  singulorum  et  angi- 
ectasias.  Marsh  retulit,  glandulam  thyreoideam  multas 
cystides  sero  claro  completas  continuisse;  Heusinger 
descripsit  glandulam  fere  duplo  dilatatam  sed  hypertro- 
phiam aequabiliter  extensam,  sine  ulla  formae  ratione 
parum  conveniente. 

Exophthalmus  deinde  tertio  loco  apparebat.  Variae 
sunt  rationes,  quas  viri  doctissimi  de  hac  re  protulerunt. 
Ut  supra  diximus,  his  in  casibus  incrementum  voluminis 
bulborum  oculi  non  aderat,  sed  e contrario  bulbi  minus 
extensi  videbantur,  quam  quam  infitiandumnon  est,  aucto- 

res  et  locupletes  quidem  observasse  bulbos  eo  modo 
auctos,  ut  humor  aqueus  vel  vitreus  vasis  amplificatis 
vel  dilatatis  solito  longe  uberior  esset.  Hensinger 
bulborum  magnitudinem  et  membranarum  structuram  nor- 
malem, glandulas  lacrymales  dimidio  imminutas  reperit. 
Marsh  exophthalmum  invenit.  Omnes  vero  consentiunt, 
pone  bulbos  magnam  adipis  et  telae  cellulosae  accumu- 
lationem inveniri,  quae  densa,  sebo  bovillo  similis,  co- 
loris flavi  sit,  et  causam  bulborum  prominentiae  gravem 
et  mechanicam  quidem  praebeat;  neque  vero  solum  pone 
bulbos  adeps  accumulatus  est,  sed  etiam  in  tela  cellulosa 
partibusque  bulbos  circumdantibus;  qua  re  alii  auctores 
opinionem  luentur,*  bulbos  ea  de  causa  prominere,  quod 
oculorum  musculi  aut  tunica  eorum'  aponeurotica  aut 
omnia,  quae  bulbos  tenent,  adipe  interposito  laxentur, 
velut  uterus  prolabatur  laxatis  ligamentis.  Me^ckel  de- 
inde, vir  clarissimus,  reperit  substantiam  musculorum 
oculi  cujusdarn  ad  explorationem  microscopicam  traditi 
fere  amissam  et  in  adipem  commutatam,  quod  idem  pro- 

9 

minentiae  favet. 

Certe  vero  errore  non  tenebimur,  si  omnia  haec, 
quibus  bulborum  prominentia  gigni  potest,  ad  affectionem 

i.  ^ 

nervi  sympathici  reducamus;  neque  enim  itiniiari  licet. 

ea  in  riulritionis  anomalia  cerni,  quae  sententia  iis 
quoque  firmatur,  quae  oplithalmoscopicis  disquisitionibus 
observata  sunt:  qualis  tamen  nervi  sympathici  afTectio  sit, 
hoc  tempore  nondum  illustratum  est;  affectio  enim  potest 
esse  locatis  aut  universalibus  causis  orta,  quod  idem 
nobis  maxime  arridet;  sed  de  his  postea.  Si  sententiam 
adoptamus,  affectionem  esse  localem,  causam  ponimus  in 
struma,  ita  ut  haec  nervum  sympathicum  comprimat 
irritelqiie.  FiOri  vero  posse,  utnerv.  sympath.  compres- 
sione organi  hoc  loco  positi  irritetur,  docet  illa  historia 
morbi,  quam  Felix  v.  Willebrand  narrat'*^? 
aegrotum  curavit,  cujus  pupilla  dextra  maxime  contracta 
erat;  eum  explorans  in  latere  dextro  colli  glandulas 
lymphaticas  liujus  regionis  induratas  atque  hypertrophicas 
invenit,  quo  factum  est,  ut  musculus  dilatator  iridis  de- 
bilitatus esset,  quum  glandulae  tam  commutatae  nervum 
sympathicum  compressissent;  hac  conditione  depulsa,  iris 
normalem  ad ‘formam  reducebatur.  ^ 

Memoremus  deinde  observationes  illas^  quibus  probatur, 
pupillam  dilatari  posse,  si  locum  certum  medullae  spinalis 
irritaveris,  quo  Buige  putat  nervum  sympathicum  e 

Archiv  fur  Ophthatmologie  vori  Dr.  v.  Grafe.  1.  Band. 
I.  Abtheiliing.  S.  319. 

medulla  spinali  oriri;  quas  observationes  R*  Wagner 
repetiit,  qui  et  columnam  vertebrarum  et  medullam  forfice 
ossifraga  perscindebat  et  inter  sectas  partes  laminam 
vitream  interponebat;  tum  ganglion  cervicale  supremum 
vulsella  irritans  effecit,  ut  pupilla  dilataretur  et  bulbus  , 
promineret.  Ex  quibus  observationibus,  quamquam 
ad  ea  symptomata,  quae  antea  posuimus,  non  pertinent, 
tamen  conjectura  petenda  est,  irritationes  nervi  sym- 
pathici partis  cervicalis  eo  modo,  quo  in  mobilitatem 
iridis  bulbiqne  vim  habeant,  rebus  secundis  ad  nutritionem 
oculi  plurimum  conferre,  quae  in  hoc  morbo,  ut  intellexi- 
mus, maxime  turbata  est;  quam  ad  turbationem  adipis 
accumulatio,  vasorum  dilatatio,  musculorum  membra- 
narumque relaxatio,  humoris  aquei  vel  vitrei  vel  aug- 
mentum vel  defectus , partium  internarum  bulbi  commuta- 
tiones ophthalmoscopio  observatae  etc.  referenda  sunt. 

Qime  quum  ita  sint,  liceat  theoriam  profiteri,  exoph- 
thalmum oriri  ex  affectione  nervi  sympathici,  ad  com- 
pressionem struma  effectam  reducenda.  Ou^mquam 
minime  diffitemur,  symptomata  hujus  morbi  non  semper 
eum  ordinem  sequi,  quem  diximm^i,,  sed  exophthalmunn 
prius  observari  posse  quam  strumam,  certe  negari  nequit, 
Ilum  ordinem  esse  multo  frequentiorem  et  casus,  in 

quibus  symptomata  aliter  »se  excipiant,  morbi  imaginem 
exquisitam  saepe  non  praebere. 

Neque  vero  exophthalmus  solus  in  nervi  sympathici 
affectione  positus  esse  nobis  videtur,  sed  dyscrasiam 
ipsam,  quam  nos  dicimus  Glotzaugendyskrasia,  ad  eum 
reducendam  esse,  cum  lectorum  venia  opinamur.  Probe 
scimus,  hanc  sententiam  profitentes  obscurissimam  neu- 
ropathologiae  regionem  nos  adgredi,  neque  idcirco  ad 
hujus  morbi  definitionem  propius  accedere,  quam  alii  au- 
tores  accesserint,  qui  exempli  gratia  morbum  ex  anaemia 
oriri  judicant.  Nonnullas  tamen  res  proferre  nos  posse 
censemus,  ex  quibus  perspici  queat,  nostram  sententiam 
non  esse  prorsus  rejiciendam.  » 

Quo  longius  praeteriit  tempus,  ex  quo  prima  hujus 
morbi  singularis  descriptio  edita  est,  quo  plures  ejusdem 
casus  sunt  observati  et  comparati,  eo  certius  apparere 
videtur,i'synchronicam  aegrotationem  tot  organorum,  ad 
systemata  maxime  diversa  pertinentium : oculorum’ 

glandulae  thyreoideae,  cordis,  mammarum,  uteri,  non 
fortuitam  esse  combinationern,  sed  de  nexu  legitimo  cogi- 
tandum. Summa  cum  probabilitate  judicabimus,  focum 
quendam,  locum  centralem  existere,  ex  quo  omnes  sin- 
gulorum organorum  aegrotationes  proficiscantur. 

Anaemia  enim  nostra  quidem  opinione  non  intelligenda 
est  prima  morbi  causa,  cerie  enim  efficilur  mervorum 
systematis  affectione  universa;  quoniam  vero  eam  nutri- 
lionis  anomaliam  praecipue  habemus,  ad  nervi  sympathici 
afleclionem  nostro  jure  referimus.  Rheumatismus  vero 
vel  animi  curae  sollicitudinesque  maxima  ex  parte  huic 
anomaliae  antecedunt,  causae,  quae,  ut  reactione  phy- 
siologica talem  turbationem  efficiant,  sane  aptae  sunt. 
Si  igitur  primam  affectionem  nutrilionis  turbationem  ap- 
parere statuimus,  symptomata  hujus  morbi  ex  ea  facile 
repetenda  sunt.  Videmus  hepar  hypertrophicum , lienem 
saepe  triplo  amplificatum;  videmus  ^commutationes  pa- 
thologicas cordis,  hypertrophiam , adipis  accumulatio- 
nen,  endocardii  densationem,  quae  omnes  alienationes 
ad  nervi  sympathici  paralysin  reducendae  sunt;  videmus 
porro  I tumorem  strumosum,  cujus  structura  eadem  nur- 
tritionis  turbatione  gignitur;  atque  eadem  de  causa  vasa 
vel  dilatata  vel  indurata,  videmus  deinde  exophthal- 
mum, quem  supra  i fusius  exposuimus,  videmus  denique 
mammarum  atropbiam  constantem,  cui  genitalium 
partium  functionis  anomalia  adjuncta  est. 

I quum  ita  sint;  haud  poenitet,  sententiam  adop- 

tasse, hunc  morbum  gigni  affectione  nervi  sympathici 

ei  partis  ejus  cervicalis  quidem;  nam  e gangliis  cervi- 
calibus Iribus  nervi  patent  ad  cor  (nervus  cardiacus 
superior ^«nmedius , infimus)  1 ad  g 1 a n d u 1 a rn  thyreoi- 
deam (nervi  qui  arteriam  thyreoideam  inferiorem  filis 
cireiimtexunf,)  ad  mammas  (nervi  qui  arteriam  mamma- 
riam internam  comitantur),  ad  oculorum  bulbos 
(nervi  qui  »bx  plexubus  arteriae  carotidis  internae  orti 
arteriae  ophthalmicae  se  adjungiiivl).  'M' 

Ouae  fuerit  causa,  quod  cordis  vitii  symptomata 
prima  observarentur,  si  quis  interroget,  ea  de  causa 
hoc  fieri  mihi  videtur,  quod  cordis  actio  major  insignior-r 
que  sit,  quam  organorum  aliorum,  quae  diximus;  tum 
enim  eveniet,-ut  vitia  organi  multo  prius  intelligantur. 
Sin  autem  cordis  actio  est  perversa,  sanguis  quoque 
normalem  indolem  habere  nequit,  quamobrern  anaemia 
oritur;  tum  accidit,  ut  nutritio  aliorum  organorum,T'etiamsi 
nervo  sympathico  cervicali  non  gubernentur,  dispositione 
praecipue  'vigente,  olFendatur.  Glandulao  thyreoideae 
et  oculorum  bulborum  commutationes  referendae  sunt 
partim  ad  sanguinis  abundantiam,  qua  organa  ad  eas 
facile  vergunt,  partim  et  in  primis  quidem  ad  nervi 
sympathici  cervicalis  innervationem  perversam,  quae, 
ut  jam  aufea  diximus,  tumoris  strumosi  pressione  am- 

plificnri  potest  ila,  ut  intelligauius,  cur  plurimis  in  locis 
exophthalmus  post  strumam  evolvatur. 

Mensium  turbationes  genilaliumque  internorum  anoma- 
liae a mammarum  affectione  praecipue  pendere  mihi 
videntur.  Quemadmodum  enim  mammae  vis  mutuae 
causa  commulaiilur,  si  paries  genitales  irritationi  sub- 
mittuntur, ila  vlcissim  hae  turbantur,  si  illae  processu 
pathologico  quodam  afficiuntur;  nisi  forte  existimes  tur- 

t 

bationes,  quas  diximus,  sanguinis  conditione  anaernica 
sola  effici,  quod  mihi  minus  probabile  videtur.  Si  quis 
vero  dicat,  genitalium  anomalias  prius  conspici  quam 
mammarum  atrophiam,  respondendum  est,  harum  affec- 
tionem longo  ex  tempore  in  internis  partibus  praevalere 
posse,  priusquam  atrophia  manifestetur,  et  certe  sae- 
pissime a medicis  negligi.  ,r 

Deinde,  quod  maximi  niomenii  esse  nobis  videtur, 
mortis  genera  respicienda  sunt;  aegrota, >i  de  qua  primum 
retulimus,  bronchitidis  symptomatibus  mortua  est;  res 
vero  aderant,  quae  sententiam  tuentur,  nutritionis 
anomaliam  in  bronchiis  oriri  sC  morbo  nostro;  quod  idem 
dicendum  est  de  aegrotis  aliis,  quorum  unus  arteriitidis 
universae,  alter  meningitidis  signis  vita  decebat. 

Denique,  cur  vis  perniciosa  nervi  sympathici  pariem 

cervicalem  ipsam  neque  aliam  afficiat,  non  magis  inlelli- 
gitur,  quam  cur  vi  exlerna  influente  corporis  humani 
aliqua  pars  offendatur,  nisi  forte  minoris  resistentiae 
locum  esse  arbitraris. 

Quod  deinde  ad  curationem  perlinet,  jam  prius  me- 
dicamenta diximus,  quae  bonum  eventum  praebeant, 
si  processus  pathologici  non  eo  usque  progressi  sint, 
ut  illa  efficacitate  destituantur.  Quum  enim  dubiuni  non 
sit,  ferrum  nutritionis  turbatione  vigente  aegrotis  datum 
salutiferum  esse,  hoc  in  morbo  ipso  medicamentum 
est,  quod  rebus  secundis  opem  ferre  potest;  sin  vero 
cordis  vitii  symptomata  praevalent,  herba  digitalis  inter- 
ponenda est. 

Haec  sunt  igitur,  quae  hoc  de  morbo  explananda 
nobis  videbantur;  quod  quatenus  nobis  contigerit,  et  num 
satis  perspicue  rem  proposilam  illustraverimus,  lectorum 
benevolentiae  dirimendum  cornmittiinuSi 

Natus  sum  e»o  LmJo vicus  Kcihen  die  XVI  mensis 
Octobris  a.  Ii.  s.  XXVIII  Ijissae,  patre  Adolpho,  matre  Ber- 
tha,  e gente  Clirambach,  quos  Dei  benignitate  adhuc  vivos 
pio  gratoque  animo  veneror.  Fidei  addictus  sum  Judaicae. 

Primis  litterarum  elementis  in  schola  civili  urbis  patriae 
imbutus  gymnasium  adii  Joaehimicum  J3'erolinense  rectore  Mei- 
neke  per  sex  annos;  morbo  tum  affectus  id  reliqui  atque  in 
gymnasio  Werderano  abiturientiurn  examen  superavi. 

Maturitatis  testimonio  ibi  instructus  paschali  tempore  anni 
MDCCCIi  hanc  almam  petii  Fridericam  Guilelmam  et  ab  IH. 
Buscli,  Rectore  magnifico,  numero  civium  acadernicorum  ad- 
scriplus  apud  111.  Casper,  illo  tempore  gratiosi  medicorum 
ordinis  Decanum  spectatissimum,  nomen  professus  sum. 

Per  noVem  semestria  hisce  scholis  interfui; 

Philosophicis:  " 

Ili.  Sch  u 1 tz-Sc  h u I z en  s te  i n de  botanice,111.  Jjichten- 
stein  de  zoologia,  111.  Weiss  de  mineralogia,  111.  Mitscher- 
lich  de  chemia,  lll.  DovC  de  physice,  Exp.  l/eubuscher 
de  psychologia,  111.  T re  n d e 1 e n b urg  de  logice.  ^ 

Medicis: 

111.  Joh.  Mulier  de  anatomia  corporis  humani,  de  anato- 
mia  comparata,  de  physiologia,  111.  8chlemm  de  syndesmo- 
logia,  Exp.  Meckel  de  anatomia  pathologica,  Exp.  8 imo  n 
de  pathologia  generali,  de  morbis  cutis  et  syphiliticis,  lll. 
Romberg  de  pathologia  speciali,  Exp.  Henoch  de  morbis 
inffintium,  lll.  Mitscherlich  de  materia  medica;  lll.  Langen- 
heck  de  chirurgia  et  aciurgia,  Exp.  Gurlt  de  fracturis  et 
luxationibus,  Exp.  Traube  de  auscultatione  et  percussione, 
Exp.  Crede  de  arte  obstetricia  et  de  mulierum  morbis,  lll. 

Casper  de  medicina  forensi;  Exp.  Remak  de  histologia  et 
anatomia  microscopica. 

Exercitationibus  practicis  nie  instituerunt; 

111.  Mulier  et  111.  Schlenim  arte  cadavera  rite  serandi, 
Exp.  Gurit  arte  fascias  recte  imponendi. 

Clinicis  medicis,  chirurgicis , ophthalmiatricis,  obstetriciis, 
interfui  virorum  111.  Cei.  Exp.:  Leubuscher,  Romberg, 
8chonlein,  Wolff,  Langenbeck,  Jungken,  Simon, 
V.  Grafe,  Buscli. 

Quibus  omnibus  vgis  optime  de  me  meritis  gratias  ago 
quam  maximas. 

Jam  vero  tentaminibus  tam  philosophico  quam  medico  et 
examine  rigoroso  coram  gratioso  medicorum  ordine  superatis, 
spero  fore,  ut  dissertatione  thesibusque  palam  defensis,  summj 
in  medicina  et  chirurgia  honores  rite  in  me  conferantur. 


X H E § K §. 


I.  Morbum  in  hac  dissertatione  adumbratum  positum  esse 
in  nervi  sympathici  cervicalis  affectione. 

\ II.  Nerv.  Glossopharyngeum  et  Quintum  esse  nervos  gustatorios. 

III.  Famem  esse  neuralgiam  nervi  Vagii 

IV.  Variplas  veras,  varicellas,  variolas  modificatas  non  esse  di- 
versas, nisi  forma. 

V.  Specillum  nterinale  esse  necessarium  ad  morbos  mulierum 
explorandos. 

VI.  Syphilidisationem  esse  rejiciendam. 

VII.  Vim  Chinooidei  et  Chinini  ad  febrim  intermittentem  pel- 
lendam esse  eandem. 


